സര്ക്കാര് പ്രതിസ്ഥാനത്തു വരുന്ന കേസുകളിലെല്ലാം ശ്രീജിത്ത് അന്വേഷണ ഉദ്യോഗസ്ഥനാവുന്നതില് ദുരൂഹതയെന്ന് കെ മുരളീധരന് തിരുവനന്തപുരം: ഡിഐജി ശ്രീജിത്തിന്റെ നേതൃത്വത്തിലുള്ള ഒരു അന്വേഷണവും വിജയമാവില്ലെന്നും അത് സര്ക്കാരിനെ രക്ഷിക്കാനാണെന്നും കെ മുരളീധരന് എംപി ആരോപിച്ചു. സര്ക്കാര് പ്രതിസ്ഥാനത്തു വരുന്ന കേസുകളിലെല്ലാം ശ്രീജിത്ത് തന്നെ അന്വേഷണ ഉദ്യോഗസ്ഥനാവുന്നതില് ദുരൂഹതയുണ്ടെന്നും മുരളീധരന് ചൂണ്ടികാട്ടി. കോണ്ഗ്രസുകാരെ സംശയത്തിന്റെ നിഴലില് നിര്ത്താനാണ് സര്ക്കാര് ശ്രമിക്കുന്നതെങ്കില് നടക്കില്ലെന്നും അദ്ദേഹം പറഞ്ഞു. കെ സുധാകരന് തന്നെയാണ് സിബിഐ അന്വേഷണം ആവശ്യപ്പെട്ടതെന്നും ഇക്കാര്യം പാര്ലമെന്റില് എംപിമാര് ആവശ്യപ്പെട്ടുവെന്നും മുരളീധരന് പറഞ്ഞു. കോണ്ഗ്രസില് നിന്ന് ഇനിയും കൂടുതല് പേര് കൂടി പുറത്തു പോകാനുണ്ടെന്ന് മുരളീധരന് പറഞ്ഞു. കെപിസിസി നിര്വാഹക സമിതി അംഗം പി വി ബാലചന്ദ്രന് പാര്ട്ടി വിട്ടതിന് പിന്നാലെയാണ് മുരളീധരന്റെ പ്രതികരണം. The post സര്ക്കാര് പ്രതിസ്ഥാനത്തു വരുന്ന കേസുകളിലെല്ലാം ശ്രീജിത്ത് അന്വേഷണ ഉദ്യോഗസ്ഥനാവുന്നതില് ദുരൂഹതയെന്ന് കെ മുരളീധരന് first appeared on MalayalamExpressOnline.